ગુજરાતી સમાચાર: પોલીસ ચોકીમાં ગર્ભવતી મહિલા અને તેની બે બહેનોના ઉતરાવ્યાં કપડાં, કર્યું ટોર્ચર | Pregnant Lady And 2 Sisters In Assam Police Outpost Stripped And Tortured - India News | I Am Gujarat
Gujarati News India પોલીસ ચોકીમાં ગર્ભવતી મહિલા અને તેની બે બહેનોના ઉતરાવ્યાં કપડાં, કર્યું ટોર્ચર
પોલીસ ચોકીમાં ગર્ભવતી મહિલા અને તેની બે બહેનોના ઉતરાવ્યાં કપડાં, કર્યું ટોર્ચર
Updated: Sep 18, 2019 22:56 pm IST
પ્રાંજલ બરુઆ, ગુવાહાટીઃ એક ગર્ભવતી મહિલાએ આરોપ લગાવ્યો હતો કે આસામના દારાંગ જિલ્લાની એક પોલીસ ચોકીમાં તેને અને તેની બે બહેનોને નિર્વસ્ત્ર કરીને ટોર્ચર કરવામાં આવી. આ મહિલાઓનો ભાઈ એક યુવતી સાથે ભાગી ગયો હતો. તેની પર દાખલ કરવામાં આવેલા અપહરણના આરોપની પૂછપરછ માટે આ મહિલાઓને પોલીસ ચોકીમાં લાવવામાં આવી હતી. મંગળવારે મીડિયા સાથે વાત કરતા ગર્ભવતી મહિલાએ જણાવ્યું કે બે પોલીસ કર્મચારીઓએ કરેલા ટોર્ચરમાં થયેલી ઈજાના કારણે તેને ગર્ભપાત કરાવવો પડ્યો હતો. આ ઘટના 8 સપ્ટેમ્બરે બરહા પોલીસ ચોકીમાં બની હતી.
સસ્પેન્ડ થયા આરોપી પોલીસ કર્મચારીઓ
ઉપરી અધિકારીઓને આ ઘટનાની જાણ થયા પછી મહિલા સાથે ટોર્ચર કરવાના આરોપી સબ ઈન્સ્પેક્ટર મહેન્દ્ર સરમા અને કોન્સ્ટેબલ બિનિતા બોરોને સસ્પેન્ડ કરવામાં આવ્યાં છે. આસામના ડીજીપી કુલાધાર સૈકિયાએ કહ્યું હતું કે,'બન્ને આરોપીઓને સસ્પેન્ડ કરવામાં આવ્યાં છે. મેં દારાંગના એસપીને આ ઘટનાની તરત જ જાણ કરવાનું કહ્યું છે.'
10 દિવસ સુધી પોલીસે ફરિયાદ પર ન કરી કાર્યવાહી
પીડિત મહિલાના જણાવ્યાનુસાર, જ્યારે તેમની ફરિયાદ પર દસ દિવસો સુધી દારાંગના પોલીસ અધિકારીઓએ કોઈ કાર્યવાહી ન કરી ત્યારે મજબૂરીમાં મીડિયાની સામે આવવું પડ્યું હતું. પીડિત મહિલાની બહેનોમાંથી એકે કહ્યું કે,'અમારા ભાઈ સાથે ભાગેલી યુવતીના પરિવારે તેની વિરુદ્ધ અપહરણનો મામલો દાખલ કરાવ્યો હતો. અમે પોલીસને આશ્વાસન આપ્યું હતું કે અમે તેની તપાસમાં સંપૂર્ણ સહયોગ આપીશું. જોકે, ફરી પોલીસે અમને પૂછપરછ માટે ઉઠાવી લાવી હતીં. જ્યારે અમે પોલીસને જણાવ્યું કે અમને ખબર નથી કે અમારો ભાઈ ક્યાં છે, સબ ઈન્સ્પેક્ટર અને મહિલા કોન્સ્ટેબલે અમારા કપડા ઉતારવા ટોર્ચર કર્યા હતાં.'
પોલીસે આપી હતી ધમકી
આ બહેનોએ આરોપ લગાવ્યો હતો કે પોલીસે તેમને ત્યાં સુધી અટકાયતમાં રાખી જ્યાં સુધી તેનો ભાઈ યુવતી સાથે 9 સપ્ટેમ્બરના રોજ સવારે પરત નહોતો આવ્યો. એક મહિલાનું કહેવું હતું કે,'અમને છોડતાં પહેલા તેમણે ધમકી આપી કે અમારી સાથે અહીં જે થયું તેની જાણકારી કોઈને ન આપવામાં આવે. સબ ઈન્સ્પેક્ટરે અમને બંદૂક પણ બતાવી હતી.' દારાંગ એસપી અમૃત ભૂયાને જાણકારી આપી હતી કે ડીએસપી રેન્કનો એક ઓફિસર તપાસ કરશે. તેમણે કહ્યું કે,'અમે મેડિકલ રિપોર્ટની રાહ જોઈ રહ્યાં છીએ.'